Anthony Perkins

Anthony Perkins, nado en Nova York o 4 de abril de 1932 e finado en Hollywood o 12 de setembro de 1992, foi un actor estadounidense de cinema e teatro, do que o seu traballo máis coñecido foi o seu papel como o asasino en serie Norman Bates no filme Psicose de Alfred Hitchcock (1960).

 Traxectoria 
Perkins era fillo do actor Osgood Perkins (1891-1937) e a súa esposa Janet Esseltyn Rane. Os seus inicios no cine foron inmellorables: debutou no filme The Actress (1953), xunto a Spencer Tracy e Jean Simmons, e recibiu unha candidatura ao Óscar polo seu segundo traballo no filme Friendly Persuasion de 1956, protagonizado por Gary Cooper. 

Despois rodou con varias das actrices máis destacadas: cunha moza Sophia Loren (Desire Under the Elms), Silvana Mangano (This Angry Age, 1958), baixo a dirección de René Clement, Audrey Hepburn (Green Mansions, 1959) e a debutante Jane Fonda (Tall Story). 

Despois de participacións aclamadas en Broadway, como Té e simpatía con Joan Fontaine, interpretou o protagonista Norman Bates no filme Psicose. 

Despois rodou Phaedra con Melina Mercouri, baixo a dirección de Jules Dassin, e realizou o papel de Joseph K. na adaptación ao cinema da obra de Franz Kafka O proceso, dirixida por Orson Welles. Tamén protagonizou Le scandale de Claude Chabrol e participou na superprodución Arde París? (1966) de René Clement. Posteriormente Perkins regresou aos Estados Unidos para realizar o papel dun mozo asasino en Pretty Poison (1968), o cal afectou o resto da súa carreira cinematográfica, que na década de 1970 entrou en declive. A pesar de todo, participou en filmes tan destacados como The Life and Times of Judge Roy Bean de John Huston, Asasinato no Orient Express (1974) e Mahogany (1975). Tamén coescribiu o guión do filme The Last of Sheila (1973) xunto co compositor Stephen Sondheim.

Aínda que a súa actividade no cinema perdeu forza nos anos setenta, Perkins seguiu gozando de éxito nos escenarios de Broadway: en 1974 con Equus, e en 1979 con Romantic Comedy, montaxe teatral que case chegou ás 400 representacións.  

Protagonizou nos anos 1980 as secuelas e a precuela de Psicose: Psycho II (que foi un grande éxito de público), Psycho III (que dirixiu el mesmo) e Psycho IV: The Beginning. A pesar do éxito, a maioría dos seus traballos posteriores foron en telefilmes. 

En 1991 recibiu o Premio Donostia á súa carreira, outorgado polo Festival de Cinema de Donostia. Nesas datas rodou o filme español Los gusanos no llevan bufanda, comedia dirixida por Javier Elorrieta.

Perkins foi diagnosticado co VIH durante a rodaxe de Psycho IV: The Beginning, e faleceu na súa casa dos Ánxeles o 12 de setembro de 1992 por unha pneumonía relacionada coa SIDA con 60 anos. A súa urna, coa inscrición "Don't Fence Me In", está nun altar nunha terraza da súa casa nos outeiros de Hollywood.Wilson, Scott. Resting Places: The Burial Sites of More Than 14,000 Famous Persons, 3d ed.: 2 (Kindle Locations 36782-36783). McFarland & Company, Inc., Publishers. Kindle Edition.

 Vida privada 
Perkins era extremadamente tímido, especialmente en compañía das mulleres. Segundo a súa biografía póstuma Split Image de Charles Winecoff, tivo exclusivamente relacións homosexuais ata finais da trintena, incluídos o actor Tab Hunter, o artista Christopher Makos, o bailarín Rudolf Nureyev, o compositor Stephen Sondheim e o coreógrafo Grover Dale. Perkins tamén foi descrito como un dos dous grandes homes na vida do compositor francés Patrick Loiseau.

Perkins tivo a súa primeira experiencia heterosexual aos 39 anos coa actriz Victoria Principal durante a rodaxe de The Life and Times of Judge Roy Bean en 1971. Coñeceu a fotógrafa Berinthia "Berry" Berenson, irmá máis nova da actriz e modelo Marisa Berenson, nunha festa en Manhattan en 1972. Casaron cando el tiña 41 anos e ela 25, o 9 de agosto de 1973 e tiveron dous fillos, o director Oz Perkins (nado en 1974) e o músico Elvis Perkins (nado en 1976). Perkins e Berenson permaneceron casados ata a súa morte. En 2001, o día antes do noveno cabodano de Perkins, a súa esposa faleceu aos 53 anos nos atentados do 11 de setembro a bordo do voo 11 de American Airlines mentres volvía á súa casa a California tras unhas vacacións no Cabo Cod.

 Filmografía 
 Ano Título Personaxe Notas 1953  The Actress  Fred Whitmarsh  1956  Friendly Persuasion  Josh Birdwell  1957  Fear Strikes Out  Jim Piersall  1957  The Lonely Man  Riley Wade  1957  The Tin Star  Sheriff Ben Owens  1957  This Angry Age  Joseph Dufresne  Título alternativo: The Sea Wall 1958  Desire Under the Elms  Eben Cabot  1958  The Matchmaker  Cornelius Hackl  1959  Green Mansions  Abel  1959  On the Beach  Tte. Peter Holmes – Royal Australian Navy  1960  Tall Story  Ray Blent  1960  Psycho  Norman Bates  1961  Goodbye Again  Philip Van der Besh  1962  Phaedra  Alexis  1962  Five Miles to Midnight  Robert Macklin  1962  The Trial  Josef K  1963  Le glaive et la balance  Johnny Parsons  1964  Une ravissante idiote  Harry Compton / Nicholas Maukouline  1965  The Fool Killer  Milo Bogardus  1966  Arde París?  Sgt. Warren  1967  Le scandale  Christopher Belling  1968  Pretty Poison  Dennis Pitt  1970  Catch-22  Chaplain Tappman  1970  WUSA  Rainey  1970  How Awful About Allan  Allan Colleigh  Telefilme 1971  Alguén detrás da porta  Laurence Jeffries  1971  A década prodixiosa  Charles Van Horn  1972  Play It as It Lays  B.Z. Mendenhall  1972  The Life and Times of Judge Roy Bean  Reverend LaSalle  1973  The Last of Sheila    Coguionista con Stephen Sondheim 1974  Lovin' Molly  Gid Frye  1974  Asasinato do Orient Express  Hector McQueen  1975  Mahogany  Sean McAvoy  1978  Remember My Name  Neil Curry  1978  First, You Cry  Arthur Heroz  Telefilme 1978  Les Misérables  Javert  Telefilme 1979  Winter Kills  John Cerruti  1979  Twee vrouwen  Alfred Boeken   1979  The Black Hole  Dr. Alex Durant  1980  North Sea Hijack  Lou Kramer  Títulos alternativos: ffolkes e Assault Force  1980  Deadly Companion  Lawrence Miles  Título alternativo: Double Negative 1983  The Sins of Dorian Gray  Henry Lord  Telefilme 1983  Psycho II  Norman Bates  1984  Crimes of Passion  Reverend Peter Shayne  1986  Psycho III  Norman Bates  Tamén director 1988  Destroyer  Robert Edwards  1988  Lucky Stiff    Director 1989  Edge of Sanity  Dr. Henry Jekyll / Jack "The Ripper" Hyde  1990  Daughter of Darkness  Anton / Prince Constantine  Telefilme 1990  I'm Dangerous Tonight  Professor Buchanan  Telefilme 1990  Psycho IV: The Beginning  Norman Bates  Telefilme 1991  A Demon in My View  Arthur Johnson  1992  Los gusanos no llevan bufanda  El Mecano 1992  In the Deep Woods  Paul Miller, P.I.  Telefilme

 Notas 

 Véxase tamén 

 Bibliografía 
 Bergan, Ronald: Anthony Perkins: A Haunted Life. Londres: Little, Brown and Company, 1995; .
 Hilton, Johan: Monster i garderoben: En bok om Anthony Perkins och tiden som skapade Norm Bates. Estocolmo: Natur & Kultur, 2015; . 
 Capua, Michelangelo "Anthony Perkins. Prigioniero della Paura". Torino, Lindau, 2003; 
 Ligazóns externas 
 Psycho star Anthony Perkins on playing Norman Bates
 Anthony Perkins interviewed by Mike Wallace en The Mike Wallace Interview 22 de marzo de 1958

Categoría:Nados en Manhattan
Categoría:Nados en 1932
Categoría:Finados en 1992
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de televisión dos Estados Unidos de América
Categoría:Actores de Nova York
Categoría:Finados por pneumonía
Categoría:Estadounidenses de ascendencia inglesa
Categoría:Paseo da Fama de Hollywood